safouaneb/arywiki huggingface dataset:
زليج

الزليج ولّا الجليج هو واحد الفن ديال الفسيفساء اللي كيتكون من قطع خزفية صغار، كيتجمعو باش يصاوبو اشكال هندسية مزوّقة. بان اول مرة في مدينة فاس وتطور في الاندلوس والمغرب العربي. وكيتميّز بالتصاميم المعقّدة والالوان الزاهية. الاصل والتاريخ. كلمة "زليج" جاية من الفعل لعربي "زلج" اللي كيعني "تزلق"، فاشارة للسطح الملس واللامع ديال القطع الخزفية. هاد الفن بدا فالعصر الوسيط فالمغرب والاندلس، وتطوّر مع الوقت باش يولي جزء من الهندسة المعمارية التقليدية فهاد المناطق. المواد و الطريقة. الزليج كيتصاوب من الغيس اللي كيتشكّل و يتحرق ف فرّان، من بعد كيتلوّن ب صباغة ديال الجاج و كيترسم عليه. من بعد، كيتقطّع ل طراف صغار باشكال هندسية، و كيتجمعو بشوية و بحرص باش يكوّنو التصاميم المطلوبة. هاد العملية كتطلب دقة و صبر، و كتبيّن المهارة ديال الصنايعي التقليدي. الاستعمالات. الزليج كيتستعمل بزاف فزواق لحيوطا، الارضيات، النافورات، و حتى السقوفا. كيلقاه ف الجوامع، القصورا، الرياضات، و حتى فالدّيور العصرية اللي بغاو يحتافظو بالطابع التقليدي. التصاميم ديالو كتنوع بين النجوم، الزهور، و الاشكال الهندسية المعقّدة. لحرايفيا. لحرايفيا اللي كيديرو الزليج كيتسمّاو "معلمين الزليج"، و هما ناس عندهم مهارة كبيرة ف هاد الحرفة. المدون بحال فاس، مكناس، و مراكش معروفين بهاد الفن، و كاينين مدارس تقليدية كتعلم هاد الصنعة للاجيال الجديدة باش يبقا هاد التراث حي. الزليج ف العصر الحالي. وخا كاين تطور كبير ف مجال الديكور، الزليج باقي شاد بلاصتو، و كيتستعملوه حتى ف التصاميم العصرية. الناس كيعجبهم يخلطو هاد الفن ف الديكور ديال الدّار باش تبان ديك لمسة ديال الاصالة والجمال وتعطي منظر ناضي وايضا كيخلي الواحد اعتّز بالتاريخ ديالو. المصادر.
مصطفى صادق الرافعي

مصطفى صادق الرافعي (تولد عام 1880 - ومات ف عام 1937) هو اديب و مفكر مصري، اصلو سوري. و تسمى بـ"معجزة الادب العربي" و بـ"شيخ ادباء العربية"، و هو تابع ل مدرسة المحافظين، اللي هي مدرسة شعرية كتتبع للشعر الكلاسيكي. لوالد ديالو كان خدام فالقضاء الشرعي ف بزاف ديال المناطق ف مصر، و اخر خدمة ليه كانت رئاسة محكمة طنطا الشرعية. اما الوالدة ديالو، فكانت من اصل سوري بحال الوالد ديالو، و كان جدها الشيخ الطوخي تاجر كيدير قوافل التجارة بين مصر و الشام، و اصلو من حلب، و كان ساكن ف قرية بهتيم ف محافظة القليوبية. نشاتو. تولد مصطفى صادق الرافعي، بن عبد الرزاق بن سعيد بن احمد بن عبد القادر الرافعي العمري، ف يناير عام 1880، ف دار جدّو ديال الام ف قرية بهتيم ف محافظة القليوبية، و عاش حياتو ف طنطا. كيقولو بلي نسبو يرجع للخليفة عمر بن الخطاب. دخل الرافعي المدرسة الابتدائية ف دمنهور، حيت كان الوالد ديالو قاضي فيها، و تفوق ب الحصول على الشهادة، ولكن جا عليه مرض التيفوئيد خلاه ف ناموسيتو ل مدة شهور، و خرج من المرض وهو معيب ف ودنو، حتى فقد السمع ديالو ب الكامل منين وصل لعمر الثلاثين. ما قراش من التعليم النظامي كثر من الشهادة الابتدائية، بحال عباس محمود العقاد. وظيفتو. كان الرافعي كاتب و مقدّر مالي ديال رسوم القضايا و العقود ف محكمة طلخا. حياتو. ما بقاش الرافعي بزاف ف مجال الشعر، حيت مشى ل لكتابة النثرية حيث لقاها سهل. و وخا النجاح اللي دار ف الشعر، ما قدرش يوصل للمستوى ديال الشعراء الكبار بحال احمد شوقي و حافظ ابراهيم، اللي عبرو على هموم و مشاعر الناس ف جيلهم. الرافعي اللّي اول مرة خرج ضد قيود الشعر العربي التقليدي، كيقول: «الشعر العربي محدود بوزن و قافية ما كيخليوش الفنان يعبر على كلشي اللي بغا». هاد الوقفة ضد القيود التقليدية كانت خطوة كبيرة ف الادب العربي، و وقعات تقريبا فـ1910 قبل ما يطلعوا بزاف ديال الدعوات ل تحرير الشعر. الميدان اللول اللي خرج ليه الرافعي كان النثر الشعري الحر، باش يعبر على عواطفو بلا ما يكون مقيد ب الوزن والقافية، و الميدان الثاني كان مجال الدراسات الادبية، و من بين اعمالو كتاب تاريخ اداب العرب، اللي خرج ف بدية القرن العشرين (1911). من بعد كتب كتاب تحت راية القران اللي فيه كيهضر على اعجاز القران و رد على اراء الدكتور طه حسين ف كتاب في الشعر الجاهلي. و المرحلة اللخرة اللي وصل ليها الرافعي كانت مجال المقالات، اللي تجمعات ف كتاب وحي القلم، و اللي ب فضلو دار واحد المكانة كبيرة ف الادب العربي. وفاتو. نهار الثنين 10 ماي 1937، فاق الرافعي ل صلاة الفجر، و ڭلس كيقرى القران. حسّ بحرقة ف معدتو، و خدا دوا، و رجع يصلي. من بعد ساعة، ناض و مشى، ولكن ف الصالون طاح على الارض. ملي قامو الناس، لقاو باللي روحو مشات، و تجمعو و دارو الدفن من بعد صلاة الظهر حدا الوالدين ديالو ف مقبرة العائلة ف طنطا. توفى مصطفى صادق الرافعي و عندو 57 عام. كتب ودراسات عليه. كاتبين عليه عشرات الكتب والدراسات والمقالات، ومن بين الكتب المشهورة:
خديجة أبي بكر ماء العينين

خديجة ابي بكر ماء العينين، تولدات ف 1953 ف تيزنيت، هي شاعرة مغريبية. جدها يحجوب بن خطري ماء العينين كان شاعر و قاضي ف راشيدية و ف تارودانت. هي عضو ف مؤسسة مربيه ربه، و رابطة لادب لاسلامي لعالمي و رابطة شوعارا لعرب.
ڤيروس

ڤيروس هو واحد الحاجة صغيرة بزاف ماشي حية كتمرض و كاتكاثر غير لداخل ديال لبنيقات (خلايا) ديال الكائنات لحية. الڤيروس كيتطفل على ڭاع الكائنات الحية. اول وصف تدار ليهم، دارو واحد العالم روسي سميتو ديميتري ايڤانوڤسكي ف عام 1892. ل حد ساعة كاين كثر من 11. 000 نوع ديال الڤيروسات لي تم لكتشاف ديالهم. لعلم لي كيدرس الڤيروسات كيتسما الڤيرولوجيا.
أوطاوا

اوطاوا ولاّ ؤطاوا (بلفرنساوية و لينݣليزية: Ottawa) هي لعاصيما د كانادا و رابع اكبر مدينا فيها. جات ف لجنوب لغربي د لبلاد، ف لولاية د اونطاريو، و تيدوز منها لواد د اوطاوا، اللي تيفارق ما بين اونطاريو و كيبيك. تيسكنو فيها تقريبا مليون ديال الناس. التاريخ ديالها. تاسسات اوطاوا ف 1826، و كانت سميتها فاللّول بيتاون. تبدّلات ليها السمية ف 1855، و ف 1857، قررات لماليكا ڤيكطوريا (د بريطانيا) باش تردّها هي لعاصيما د لمستعمرة ديالها ف كانادا. بقات هي لعاصيما د لبلاد تا ملّي ما بقاتش تابعا لبريطانبا
حضارة

لحضارة هيّ مصطلح كينطابق على اي مجتمع معقد لي عندو دولة، تراتبية اجتماعية (طبقات ديال لمجتمع)، تمدين، و سيستيم رمزي ديال التواصل لي كيتجاوز اللوغات د لاشارة و لمهضورة، يعني عندها سيستيم د لكتابة و فن مرسوم. لحضارات كيتميّزو ب وجود الزراعة، لفن د لمعمار، قلدة تحتانية، تطور طيكنولوجي، صولدي، ضرائب، قانون، و توزيع ديال التخصصات ف لخدمة. تاريخياً، لحضارة ف اغلب لحالات كاتّفهم بلي هيّ تقافة "متطورة بزاف"، مقارنةً معا تقافات "صغر" و "مامطورينش" ب نفس الدرجة. ف هاد لمعنى لاعم، لحضارة هيّ الضد ديال لمجتمعات لمشتتة و لقبايلية، لي منهم مجتمعات الرحالا لبدويين، و لمجتمعات النيوليتية ولّا الصيادا لميخالا "hunter-gatherers". شي مرات كيتم تمييز "لحضارة" حتى بين التقافات لي كاينين وسط منها. لحضارات كيكونو منظمين، و مكوّنين من تجمعات سكّانية كتيفة و مقسّمة ل طبقات اجتماعية هيراركية، ب طبقة عالية حاكمة، و ساكنة حضرية و قروية تابعة. هاد الساكنة كاتمارس مجموعة د النشاطات لاقتصادية بحال الزراعة، تامنجميت، التصنيع على مستويات صغيرة، و التجارة. لحضارات كيركّزو لقوة ف ليد د بنادم لي كيولي قادر يبسط السلطة ديالو على الطبيعة، و حتى على افراد خرين ديال بنادم. ف اللوغات لؤروپية كلمة حضارة (ب النڭليزية "civilization") جات من لكلمة اللاتينية "civitas" ("كيوِيطاس") لي كاتعني "مدينة". على حساب مجتمع ناشيونال جيوڭرافيك، ابسط تعريف ديال لحضارة هي "مجتمع مكوّن من مدون". لبون ديال اقدم لحضارات مرتابط ب لمراحل اللخرين ديال التورة النيوليتية ف غرب اسيا، لي وصلات ل لاوج ديالها ب لپروصي السريع ديال تورة التمدين، و تشكيل الدولة، لي كيمتّلو تطور سياسي مرتابط ب لبون ديال طبقات حاكمة.
الشينوا لعظمى

الشينوا لعظمى (ب الشينوية "大中華") مفهوم سياسي، قتيصادي و تقافي شامل لي كيشير ل الشينوا و الشناوا، سيرتو ف السياق د لاكاديميا و لبيزنيس. هاد لمصطلح ماعندوش تعريف موحّد، و عادةً كيحيل ل لمنطقة لي سيطرات فيها التقافة الشينوية سيرتو لي كاينين فيها شعب لهان و تقافتهم، لي منهم الشينوا لبرية، هونكونڭ، ماكاو، و طايوان. كاين لي كيزيد حتى لمناطق لي فيها اغلبية من اتنية شينوية، بحال سنغافورة. التخدام ديال هاد لمصطلح كيتير الجدل. عدد ديال لمراقبين ف طايوان كيعتابروه "مضر" ولّا كيخلط مابين كيانات سياسية و قتيصادية مختالفة بيناتها، ف لوقت لي لحكومة د الشينوا كاتّجنب باش تخدمو، اما باش ماتنوضش مخاوف من التوسعية لاقتصادية ديالها، ولّا باش ماتعطيش لانطباع بلي طايوان (لمعروفة ب "جمهورية الشينوا") و جمهورية الشينوا الشعبية راهم على نفس لمستوى. عالم الشينويات "sinology" لؤسطرالي وانڭ ڭونڭوو كيعتابر هاد لمصطلح مجرد "اسطورة" و بلي راه مصطلح "غالط" ملي كيتم التطبيق ديالو على الشناوا لي كيعيشو برا لمناطق لاصلية ديال جدودهم.
فݣيعيات

لفݣيعيات (ب و ب) هي اي عضو من لمجموعة ديال الصحيحوعلايف اللي فيها بزاف ديال لخلايق صغيرة بحال لخميرة و لعفن، لي فيه حتى لفݣيع اللي كايتكال. لفݣيعيات فيهم بزاف ديال النواع. العولاما كيقدرو بلي لعدد ديال هاد النواع كيلعب ما بين 2. 2 حتى ل 3. 8 مليون. ولكن لحد الساعة تقريبا غير 148. 000 نوع لي قدو يدرسوها. النواع الحية د لفݣيعيات كيشكّلو مملكة بيولوجية.
مجدي يعقوب

مجدي حبيب يعقوب (تزاد ف 16 نونبر 1935) استاذ متقاعد مصري-بريطاني ف تخصص ديال ل الجراحة القلبية فْ لكلية لامپيريالية ديال لندن، معروف عليه بلي كان من اللولينْ لي دارو لاصلاحْ ديال الصمامة ديال لقلب مع الجراح دونالد روص. ف هاد العملية الصمامة ديال الشريان الهزاز ديال مريضة كاتبدلْ ب الصمامة ديال شريان الرية. زيدْ عليها بلي هو اول واحد طبقْ عملية تحويلْ ديال الشريان ف لمرض الخلقي لي فيه كتبدل لبلاصة ديال شرايين لقلب. الدكتور يعقوب اسس صونطر ديال زراعة القلب ف صبيطار هارفيلد عام 1980.
لألعاب لؤلمپية لقديمة

لالعاب لؤلمپية لقديمة (ب ليونانية لبالية τὰ Ὀλύμπια، "طا ؤليمپيا") كانت مجموعة د لمنافسات د لاطليتيزم بين ممتلين ديال لمدون الدولات ديال ليونان لقديمة، و كانت وحدة من لالعاب لهيلينية الشاملة. هاد لالعاب كانو كيتنظمو ف معبد ؤليمپيا على شاراف الرب زيوس، و ليونانيين لقدام كانو كيعتاقدو بلي عندهم اصول اسطورية. ف التقاليد، كيتّعتابر عام 776 قبل لميلاد هوّ لبدية ديال اول العاب ؤلامپية. هاد لالعاب كانو كيدوزو مرة ف ربع سنين، و بسباب هادشي مصطلح "ؤلمپياد" ولّاو كيخدّموه ليونانيين لقدام بحال عبرة د الزمان كاتساوي ربع سنين. ليونانيين متلا كانو كيڭولو "لعام التالت ديال لؤلمپياد نمرة 18 لي كان ربح فيه لاداص من ارڭوص ف الصطاديون"، و الصطاديون (ب ليونانية لبالية στάδιον) كان منافسة ديال الجرا و لموضع نيت فين كاتدار، و هاد لكلمة منها جات و يعني "تيران". لالعاب لؤلمپية بقاو مستامرين فاش ليونان طاحت تحت السيطرة د الرومان ف لقرن 2 قبل لميلاد. لالعاب اللخرين لي تسجّلو كانو ف عام 393 ميلادية تحت لحكم ديال طيوضوسيوس اللول، ولايني لادلة لاركيولوجية كاتشير بلي بعض لالعاب بقاو كيتدارو مور هاد التاريخ. لالعاب لؤلمپية ف لغالب حبسو ف مرة ف عهد طيوضوسيوس التاني، غالبا بسباب لعافية لي شعلات ف معبد الرب زيوس ف وقت لحكم ديالو. ف لفترة د لالعاب كان كيتّعلن على لهدنة لؤلمپية باش الرياضيين و لحجّاج للمعبد يقدرو يسافرو من مدونهم و يحضرو للالعاب ب امان. الجوائز ديال الرابحين كانو رزاز د الزيتون. لالعاب كانو اداة سياسية لي خدّموها لمدون الدولات باش ياكّدو لقوة و لهيمنة ديالهم على مدون دولات خرين. ف لالعاب لؤلمپية، السياسيين كانو كيعلنو على التحالفات ديالهم، و لفرايليا كانو كيديرو اضحيات للارباب على ود الرباح. زيادة على هادشي، لالعاب عاونو ف نشر التقافة لهيلينية ف لعالم لمتوسطي لقديم. ف نفس لوقت كانو كيتدارو احتفالات دينية، و التمتال ديال الرب زيوس ف معبد ؤليمپيا كان كيتّعتابر من عجايب لعالم السبعة د لعالم لقديم. لفنانين و الشوعارا كانو كيتجمعو ف كلا ؤلمپياد باش يعرضو لاعمال لفنية ديالهم على پاطرونات محتملين. لالعاب لؤلمپية لقديمة كانو فيها رياضات قل من لي كاين ف لالعاب لؤلمپية ديال دابا، و ل مدة طويلة كانو ليونانيين الرجال لاحرار (ماشي عبيد) بوحدهم لي مسموح ليهم يشاركو فيهم، ولايني كانو حالات ديال عيالات لي ربحو ف لمسابقة د لكرويلات. زيد على هادشي، سوا ف لؤلمپيات لقدام ولّا ديال دابا، لالعاب كانو ساحة ديال التعبير السياسي، بحال لمضاهرات، لمقاطعات، لحصارات، لي خدّموهم الدول و لافراد باش يديرو تاتير على هاد لاحدات الرياضية. طالمّا كانو كيحققو شروط الدخول، اي اطليط من اي مدينة دولة ولّا مملكة يونانية كان يقدر يشارك ف لالعاب لقديمة، لي كانو كيتدارو ديما ف ؤليمپيا، عكس لالعاب ديال دابا لي كيتبدّل لموضع ديالهم من مدينة ل مدينة. الرابحين كان كيتدار ليهم تشريف، و لانجازات ديالهم كانو كيتقيّدو ف السجلات باش يعرفوهم لاجيال الجايين. نويطات.
كيو (كبسولة زمنية)

كيو (ب لحروف اللاتينية "KEO") هو واحد لمشروع ديال كبسولة زمنية ف الفضاء اللي كان خاصو يتطلق ف 2003 و ياخذ بريات من الناس لي عايشين ليوم فوق لارض ل بنادم لي غادي يجي من هنا ل واحد 50. 000 عام من دابا، ملي غادي ترجع هاذ لكبسولة مرة اخرى ل لارض. سميتو جات من اكتر تلات د لاصوات مخدّمين ف لوغات العالم د ليوم: /ك/، /اي/، و /و/ اي واحد كان ممكن يساهم ف هاد الكبسولة، والمنظمين شجعو كولشي باش يجمعو بريّات من الدراري الصغار، ناس كبار، و تا ناس اللي ما كايعرفوش يقراو ؤلا يكتبو باش كل ثقافة و ديموغرافيا ف الارض تكون عندها تمثيلية. زيادة على هادشي، لمنظمين تعهدو باش ما يحيدو حتى برا، و قالو "گاع البريّات اللي وصلاتنا، غادي تكون بلا رقابة، و غادي تمشي ف كيو. ". تاجل الاطلاق بزاف د لخطرات بسبب لمشكلات لي كانت طرات ف العالم بحال لاحداث ديال 11 شتنبر لي كانت وقعات ف ميريكان ولا لاعادة ديال هيكلة وكالة لفضاء الاوروپية. حتال 30 غشت 2024، و مازال ما تاكد حتى تاريخ ديال لاطلاق. الجانب التقني. البريات و لمكتبة غادي يتخزنو ف دي ڤي ديات مصنوعين من الجاج اللي كايقاوم الاشعاع. واحد التعليمات رمزية غادي تكون ب بزاف ديال لفورمات فين غادي يوريو للناس ف المستقبل كيفاش يقدرو يصنعو ليكتور ديال دي ڤي دي. الساتليت عندو القدرة باش ياخذ برية مكونة من 4 ديال د الصفحات من كل واحد من كثر من 6 مليار د لبشار (على حساب لموعد لاصلي ديال 2009) اللي كاينين ف الارض. ملي غادي يتطلق الساتليت، البريات غادي يكونو موجودين ف الانترنت فابور. الساتليت براسو هو واحد لكورة لي وسطها خاوي و لي لقطر ديالها 80 سنتيم. ف هاذ لكورة منقوشة الخريطة ديال الارض و مغلفة ب واحد الطبقة ديال الالومنيوم، طبقة حرارية و مجموعة ديال الطبقات من التيتانيوم و معادن ثقال خرين مداخلين مع الخوا. هاذ لكورة عندها مقاومة للاشعاع لكوني حتى ذيك لي كتكون ف الدخلة د الجو ل لارض و حتى ضربة ديال الردام لي كيكون ف الفضاء لبراني. ف السنين اللولة ديال لمدار ديالو، كيو غادي يكون عندو جناح ب 10 ميترو باش يكون باين من الارض. ملي غادي يدخل الجو د لارض، الطبقة الحرارية غادي تخلق واحد النور صطيناعي باش تعطي واحد الاشارة بلي هاذ الساتليت دخل. الساتليت ما فيه تا شي نظام ديال الاتصالات ولا الدفع. كان مخطط باش يتطلق ب صاروخ اريان 5 (اللي توقف ف 2023 و تعوض ب اريان 6) ف مدار على علو 1800 كيلومتر. هداك لعلو اللي غادي يرجعو ل لارض من بعد 500 قرن، نفس الوقت اللي فات من ملي بدا الانسان القديم كايرسم ف المغارات.
روما لقديمة

روما لقديمة (ب النڭليزية "Ancient Rome") هوّ مصطلح ف علم التاريخ لعصري لي كيشير ل لحضارة الرومانية من التاسيس ديال مدينة روما الطاليانية ف لقرن 8 قبل لميلاد، حتال لانهيار ديال لامبراطورية الرومانية لغربية ف لقرن 5. هادشي كيشمل مملكة روما (753 حتال 509 قبل لميلاد)، الجمهورية الرومانية (509 حتال 27 قبل لميلاد)، و لامبراطورية الرومانية من 27 ق. م تال 476 ميلادية فاش نهارت لامبراطورية الرومانية لغربية. روما لقديمة بدات بحال تجمع سكني طالياكي (ديال شبه ڭزيرة الطاليان)، لي التقاليد كيڭولو بلي تاسس ف 753 قبل لميلاد، حدا واد تيبر. هاد التجمع تطور باش يعطي مدينة روما، و معا لوقت بدا كيسيطر على لمحيط ديالو ب مزيج ديال التحالفات و لقوة لعسكارية. و وصل باش يسيطر على شبه ڭزيرة الطاليان، و متص التقافة ليونانية لي كانت ديك لوقت مسيطرة ف جنوب الطاليان (ماڭنا ڭريكيا)، زيادة على التقافة لاتروسكية، باش يولّي اكبر قوة ف لميديطيراني و مناطق من ؤروپا. ف لاوج ديال روما لقديمة، سيطرات على سواحل شمال افريقيا، مصر، جنوب ؤروپا، اغلبية ديال ؤروپا لغربية، لبلقان، قريميا، مناطق كبيرة من الشرق لاوسط بما فيها اناطوليا و الشام، و شوية من بلاد بين لويدان و لڭزيرة لعربية. لامبراطورية لي بناو الرومان كاتّعتابر وحدة من اكبر لامبراطوريات لي دازو ف التاريخ لقديم، و كانت مساحتها وصلات ل 5 مليون كلم مربع ف عام 117، تحت لحكم ديال لامبراطور طرايان، ب 50 تال 90 مليون د السكان، لي كيمتّلو 20% د لبشرية ف داك لوقت. الدولة الرومانية تطورات من مملكة نتيخابية، ل جمهورية كلاسيكية، و من بعد بشكل متزايد ل ديكتاتورية عسكارية ؤطوقراطية ف لفترة لامبراطورية. روما لقديمة ف لعادة كاتّجمع معا ليونان لقديمة ف مصطلح لعصر لقديم لكلاسيكي، و لمجتمعات و التقافات لمتشابهين لي كوّنو بجوج كيشكّلو لعالم ليوناني الروماني. لحضارة الرومانية لقديمة ساهمات ف اللوغات لعصرية باش كانهضرو، ف الدين، لمجتمع، الطيكنولوجيا، لقانون، السياسة، لحكومة، فن لحرب، لفن، لاداب، لمعمار و لهنداسة. روما خلقات عسكر حتيرافي و موسع، دارت نظام ديال لحكومة لي سماتو ريس پوبليكا "res publica"، لي كان مصدر الهام ديال لانظمة الجمهورية بحال ف فرانسا و لميريكان. و قدرات تدير انجازات عظيمة ف الطيكنولوجيا و لمعمار، بحال لبني ديال قنالات د لما و طرقان على جميع لمناطق د لامبراطورية، زيادة على معالم و مرافق فخيمة.
أليط

اليطّ ولّا الطّي (ب النݣليزية "stye") هوّ توسيخة باكتيرية "bacterial infection" ديال الجفن د لعين. هاد التوسيخة كاتسبب ف النفيخ ديال الجنب د الجفن لي كايولي حمر و رطب. لاعراض تقدر تبان ف الطرف لبراني ولّا الدخلاني ديال الجفن. السباب ديال اليطّ هوّ توسيخة من بكتيريا مكورة عنقودية دهبية "Staphylococcus aureus". اليطّ الدخلاني كيطرا بسباب توسيخة ف لغدة لميبومية، ف لوقت لي اليطّ لبراني كيكون بسباب توسيخة ف غدة زايس. اليطّ ف لغالب كيغبر بوحدو بلا علاج خاص ف ضرف شي يامات ولّا سيمانات. من بين النصائح على ود تسريع لعلاج، كاين وضع شي حاجة دافية على لعين، و شي مرات تخدام پوماضة د لعين انتيبيوتيك. هاد لوسائل وخا منصوح بيها، لفعالية ديالها ماشي متبوتة طبياً ف لحالة ديال اليطّ الدخلاني. مامعروفش شحال منتاشر هاد لمرض، ولايني يقدر يطرا ل اي واحد ف اي عمر.
ماناݣوا

ماناݣوا (بالصبليونية: Managua، ولاّ: Leal Villa de Santiago de Managua - ليال ڤييّا دي صانتياݣو دي ماناݣوا، السمية ديالها ملّي تبنات) هي لعاصيما د نيكاراݣوا و اكبر مدينة فيها. جات ف لغرب د لبلاد، و تاطّل على الضاية د شولوطلان. تيسكنو فيها شويا كتر من مليون د الناس. لبلاصة اللي فيها ماناݣوا عندها تاريخ قديم و كانو ساكنين فيها لقبايل د السكان اللوالا د لمنطقة. تبنات لمدينا رسميا من الصبليون ف 1819، و ولاّت عاصيما د لجمهورية لمستاقلاّ د نيكاراݣوا ف 1852. جات ف بلاصة فيها الزلازل بزاف، و تردمات بزاف د لمرّات. لمرّات لمعروفين كتر هوما 1931 و 1972 (ماتو فيه 10. 000 واحد).
پور ؤ پرانس

پور ؤ پرانس (بلفرانساوية: Port-au-Prince، بلكريول: Pòtoprens - لمعنا ديالها: لمرسا د لامير) هي لعاصيما د هايتي و اكبر مدينة فيها. جات ف لوسط د لبلاد، و كاطّل على لبحر د لكاريبي. تبنات ف 1749 من لفرانساويين اللي كانو مستعمرين لمنطقة، و تيسكنو فيها دابا تقريبا مليون ديال الناس. پور ؤ پرانس فيها بزاف د لمشاكل ديال لامن، و كتر من 80% ديال لارض ديالها كانو حاكمينها لعصابات ف 2023. هي من اكتر لمدون لخاطار و اللي فيها لاجرام ف لعالم. التاريخ ديالها. نهار 12 يناير 2010، ضرب واحد الزلزال كبير پور ؤ پرانس. كان الجهد ديالو 7. 3 ف السلّوم د ريختر، و ماتو فيه كتر من 200. 000 واحد.
سميث إلي

سميث الي جونيور (تزاد نهار 17 ابريل 1825 – مات نهار 1 يوليوز 1911) كان سياسي ميريكاني، الرئيس رقم 82 ديال بلدية نيويورك، و عضو في مجلس النواب ديال ميريكان من ولاية نيويورك في القرن 19. الطفولة و الصغر. تزاد ف هانوڤر تاونشيپ، نيو جيرسي، نهار 17 ابريل 1825. باه، سميث الي سينيور، كان تاجر ديال الجلد و كان عسكري في حرب 1812 و جدو من جهة باه كان سميتو موزيس الي، اللي حارب تحت القيادة ديال جورج واشنطن في حرب الاستقلال لميريكانية. جدو من جهة مو كان سميتو امبروز كيتشيل. خوتو كانو عايشين مجموعين، منهم خوه لكبير، امبروز كيتشيل الي (1823–1907)، ويليام هنري الي (1829–1913) و مرتو، ماريا جوزفين روجرز (ماتت ف 1924)، ادوين اوݣوستوس الي (1836–1927)، و ماريا لويز الي (1844–1922)، اللي تزوجات بجورج بوريت ڤاندرپويل (مات ف 1925). كمل قرايتو التحضيرية و تخرج من جامعة مدينة نيويورك (دابا جامعة نيويورك)، و ف 1845، من كلية الحقوق ف جامعة نيويورك. المسيرة المهنية. قرا فبيرو ديال المحامي فريديريك دي بييستر، و تقبل ف نقابة المحامين ف 1845، ولكن عمرو ما خدم كمحامي. عوض هادشي، دخل ف التجارة و الاعمال في نيويورك مع شركة Ely، Vanderpoel &amp؛ Kitchell اللي تاسسات ف 1868. بحال باه، كان تاجر ديال الجلد ف منطقة "Swamp" حتى شرا منو "Leather Trust" و تقاعد للفيرمة ديالو ف نيو جيرسي. البداية في السياسة. كان ناشط ف بزاف ديال المناصب العمومية منها، مفوض ديال المدارس ف الدائرة 17 من 1856 حتى ل 1860؛ عضو في مجلس الشيوخ ديال ولاية نيويورك من 1858 و 1859؛ مراقب ديال مقاطعة نيويورك من 1860 ل 1870؛ و مفوض ديال التعليم العمومي ف 1867. الكونݣريس (مجلس النواب). من 4 مارس 1871، حتى ل 3 مارس 1873، خدم كممثل ديموقراطي في الكونݣريس التنين و ربعين. ما ترشحش باش يعاودو ينتخبوه ف 1872، ولكن عاودو نتخبوه مرة اخرى كممثل في الكونݣريس ربعة و ربعين من 4 مارس 1875، حتى التاريخ فاش ستاقل نهار 11 دجنبر 1876. ملي كان في الكونݣريس، خدم كرئيس ديال لجنة المصاريف في وزارة الخزانة. ملي كان في المنصب، دار خطاب نهار 29 يوليوز 1876، على الطريقة ديال تصنيع الاوراق النقدية و السندات ديال الحكومة. رئيس بلدية نيويورك. مورا ما ستاقل من الكونݣريس، الي خدم كرئيس ديال بلدية نيويورك من 1877 ل 1878، غلب الرئيس السابق ديال ولاية نيويورك الجنرال جون ادامز ديكس ب 55. 000 صوت. ف 1895، تعين كمفوض ديال المنتزهات و خدم حتى ل 1897، فاش تقاعد من الحياة العامة. الوفاة و الدفن. ايلي، اللي عمره ما تزوج، مات في عمر 86 عام نهار 1 يوليوز 1911، ف ليڤينݣستون، مقاطعة ايسيكس، نيو جيرسي. تدفن ف مقبرة خاصة ف الفيرمة ديالو. الورث و الذكرى. التركة ديالو، اللي كانت قيمتها كثر من مليون دولار، تقريبا كاملة خلاها للاعمال الخيرية، منها 50. 000 دولار لواحد الصندوق ديال الدراري الصغار باش "يعاون الشباب اللي دارو شي غلط باش يبداو بداية جديدة في الدنيا"، 100، 000 دولار لـ الاتحاد الميريكاني لمدرسة الحد، 100. 000 دولار لـ United Charities، و فلوس لـ Orange و Morristown Memorial Hospitals. الوصايا ديالو تزادو على الملايين اللي كان كيعطيها للاعمال الخيرية في حياتو. خوتو حتى هما كانو كيعطيو بزاف للاعمال الخيرية ملي ماتو. شارع "ايلي اڤينيو" في برونكس مسمي على سميتو تكريما ليه.
طيݣوسيݣالپا

طيݣوسيݣالپا (بالصبليونية: Tegucigalpa)، ولاّ السمية لقصيرة ديالها: طيݣوس، هي لعاصيما د هوندوراس و اكبر مدينة فيها. جات ف لوسط د لبلاد، ف ارض واطية ضايرا بيها الجبال، و كيدوز منها لواد د شوليطيكا. تيسكنو فيها شويا قل من مليون و نص د الناس، و هي محسوبا من لمدون لخاطار ڭاع ف لعالم (تيتقتل فيها تقريبا 600 واحد ف لعام). لمستعمرين الصبليون هوما اللي بناو طيݣوسيݣالپا ف 1578، و ولاّت هي لعاصيما د لجمهورية د هوندوراس لمستاقلة ف 1880.
أسيد شحمي

الاسيدات الشحمية اولا الاحماض الشحمية (ب) من المكونات الاساسية ديال الشحمة، كتقد توصل ل%70 من الوزن ديال الشحمة عند شي خلايق. في لكيميا الاسيدات الشحمية هي اسيد كربوكسيلي زايد عليه تسلسيلة طويلة ديال درات الكربون و الهيدروجين (من 4 حتى ل28 درة كربون). الاحماض الشحمية مهمة بزاف كا سورس ديال الطاقة عند البهايم و كتلعب دور ديال سكوليت بالنسبة للبنايق (خلايا). في الطبيعة كنلقاو الاسيدات الشحمية اما على شكلها العادي، اولا كنقدو نلقاوها على شكل ديال اسطيرات "esther": فوسفوشحيمات، كولسطيروسطيرات، تلاتشحيمات. لمفهوم ديال "لاسيد الشحمي" (ب ) دارو عالم الشيمي لفرانساوي ميشيل ؤجين شيڤرول ف 1813.
فوسفوشحيمات

لفوسفوشحيمات (ب، ب) هي نوع ديال الاسيدات الشحمية لي عندها راس فوسفوري كيبغي لما و جوج زناطط ديال الاسيدات الشحمية لي كتكره لما. الفوسفوشحيمات من المكونات المهمة ديال لغشاية صيطوپلازمية حيت كيقدو يصاوبو شحيمة بجوج طبيقات. اول فوسفوشحيمة تكتاشفات كانت ف عام 1847 و لي هي ليسيتين. كتاشفها عالم كيميائي و فارمسيست فرانساوي تيودور نيكولاس ݣوبلي ف الصفر ديال لبيض عند الدجاج.
كرداس

لكرداس (بالامازيغية: تيكورداسين) هو اكلة تقليدية مغربية كاينة حتى ف الدزاير، كاتكون على شكل صوصيط مصايب من لمصارن و لكرشة ديال لبهايم (خرفان، ماعز، بݣر و جمال عند الرحل). هاد لاكلة معروفة كيصاوبوها لمغاربة من بعد لعيد لكبير، و كياكلوها ف بزاف د لمناسبات و لحتفالات الدينية بحال عاشورا، غالبا ما كيتم الاضافة ديال لكرداس فلكسكسو ولا ماكلات اخرى. كتختلف طريقة الاعداد ديال لكرداس من منطقة لاخرى ف لمغريب. طريقة التوجاد. من بعد ما كتسالي لعملية ديال الدبيحة، خاص لمصارن و لكرشة ديال البهيمة تّغسل مزيان من الداخل و الخارج و كتقطع ل طريفات صغار. من بعد، كيتحطو طريفات ديال لمصارن و لكرشة ف قصعية و كتبدا لعملية ديال التشرميل والتمليح بالملحة و العطرية (الملحة مهمة باش تقتل ݣاع الميكروبات). من بعد هاد المرحلة، الطريفات ديال لكرشة كتربط على طول ب المصران الرقيق و كيتم النشير ديالهم على لحبل تحت الضو ديال الشمس ل مدة 2 سيمانات ولا كثر.
كولسطيروسطير

الكولسطيروسطيرات ولّا لكوليسطيريل اسطيرات () هي نوع ديال الشحمة لي مشتقة من الكوليستيرول. هاد النوع ديال الشحمة مصاوب من كوليستيرول مربوط مْعَ اسيد شحمي بْربطة اسطيرية. الكولسطيروسطير عندو دوبانية قليلة حيتاش عندو كراهية ديال لما زايدة. الانزيمات ديال الپانكرياس هي لي كَتهرسْ الالربطة الاسطيرية ديال كولسطيروسطيرات ديال الماكلة باش نحصلو على الاسيدات الشحمية و الكوليسطيرول. الناس لي عندها نسبة كبيرة ديال لكولسطيروسطيرات في الدم عندهم احتمال كبير ديال الاصابة ب امراض القلب.
قصبة لوداية

قصبة لوداية هي قصبة تاريخية و حيْ سكني كاينة فوق كُدْيَة على لفم ديال واد بورݣراݣ ف مدينة الرباط. قصبة لوداية بحال بزاف ديال المواقع التاريخية فْ مدينةْ الرباط مكلاصية في ليونيسكو كتراث عالمي. تاريخ. كيْرجع التَّاريخ ديال قصبة لوداية لفترة ديال لمرابطين لي بناوها باش يحميو راسهم من لهجمات ديال قبايل لبرغواطين ف يامات حكم يوسف بن تاشفين. من بعد هاد الفترة زادْتْ الاهمية ديالها ف عهد لموحدين لِّي ردوها رِباطْ عسكري ف جناب بورݣراݣ و سمَّاوْها المهدية. من بعد هاد لوقيتة ديال لموحدين، قصبة لوداية تْهمْلاَتْ حتَّى جَاوْ سكنو فيه المورسكيين الحرناشيين لِّي جراوْ عليهم صبليون من الاندلس ف لبداية ديال لقرن 17. ولِّي زادو دعمو لقصبة باصوار جداد ما بين عام 1627 و 1668. هاد المورسكيين ردو القصبة مركز ديال كيان سياسي مستقل لِّي سمَّاوه جمهورية بورݣراݣ و لِّي كان معروف بالالقرصنة البحرية.
منتاݣة

امنتاݣن، ولا منتاݣة () هي قبيلة ديال شلوح ديال الاطلس الكبير كاين على السفح الجنوبي د لاطلس الكبير الغربي ف واد منتاگة. وهي من قبائل گنفيسة الدرنية، كاينة ف جبال درن و كتحدها من الشرق اداوزداغن، من الشمال اداومحمود و اسكساون، من لغرب ارغيتن، و من الجنوب سهل سوس. كتبدا امنتاگن من جماعة تمالوكت ف الجنوب ل ايمولاس ف الشمال ف اقليم تارودانت. الاصول. و امنتاگن هي من لقبايل القديمة لي ذكرها البيدق من قبايل اهل درن المصمودية وهي بطن من بطون گنفيسة لمشهورة. كنفيسة اكرمهم الله، لهم من الافخاذ اثنان وعشرون فخذاً اولهم زداغة (86) ايدا وزداغ، منتاكة او منتاكن معاً (87)، اهل تگو کا ایت تگوگا معاً (88)، بنو مصاطواكغ (89)، ايدا ومصاطوا كغ معاً، سكساوة (90) ايسكساون معاً، مدلاوة (91)، ايمدلاون معاً، هسانة اسانن معاً، بنو واكاس (92)، ایت واكناس معاً، مصغالة، اين مصفالت معاً.